ddrg/super_eurlex huggingface dataset:
KOMMISSIONENS DIREKTIV 98/75/EF af 1. oktober 1998 om ajourføring af listen over de selskaber, der er omfattet af Rådets direktiv 90/547/EØF om transit af elektricitet gennem de overordnede net (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/547/EØF af 29. oktober 1990 om transit af elektricitet gennem de overordnede net (1), senest ændret ved Kommissionens beslutning 95/162/EF (2), særlig artikel 2, stk. 2, og

ud fra følgende betragtninger:

De eksisterende overordnede højspændingsnet til eltransport i medlemsstaterne og selskaberne med ansvar herfor, som omfattes af direktiv 90/547/EØF, er anført i bilaget til nævnte direktiv;

Kommissionen skal ajourføre denne liste efter høring af de berørte medlemsstater, når dette er påkrævet i henhold til målene i direktiv 90/547/EØF, særlig artikel 2, stk. 1, litra a);

virksomhedsfusioner og/eller oprettelsen af uafhængige selskaber i Danmark, Tyskland, Portugal og Finland samt anmodningen om indføjelse af et sekundært højspændingstransmissionsnet i Luxembourg nødvendiggør ajourføringen af listen;

efter høring af de berørte medlemsstater -

UDSTEDT FØLGENDE DIREKTIV:

Artikel 1

Bilaget til direktiv 90/547/EØF erstattes af bilaget til dette direktiv.

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 28. februar 1999. De underretter straks Kommissionen herom.

Når medlemsstaterne vedtager disse love og bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 1. oktober 1998.

På Kommissionens vegne

Christos PAPOUTSIS

Medlem af Kommissionen

(1) EFT L 313 af 13. 11. 1990, s. 30.

(2) EFT L 107 af 12. 5. 1995, s. 53.

BILAG

»BILAG

>TABELPOSITION>
KOMMISSIONENS DIREKTIV 98/66/EF af 4. september 1998 om ændring af direktiv 95/31/EF om specifikke renhedskriterier for sødestoffer til brug i levnedsmidler (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler (1), ændret ved Europa-Parlamentets og Rådets direktiv 94/34/EF (2), navnlig artikel 3, stk. 3, litra a),

efter høring af Den Videnskabelige Komité for Levnedsmidler, og

ud fra følgende betragtninger:

Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler (3), ændret ved direktiv 96/83/EF (4), indeholder en fortegnelse over de stoffer som må anvendes til sødemidler i levnedsmidler;

Kommissionens direktiv 95/31/EF af 5. juli 1995 om specifikke renhedskriterier for sødestoffer til brug i levnedsmidler (5) fastsætter renhedskriterierne for sødestofferne i direktiv 94/35/EF;

det er i lyset af de tekniske fremskridt påkrævet at ændre renhedskriterierne i direktiv 95/31/EF for isomalt (E 953); direktivet må derfor ændres;

der skal tages hensyn til de specifikationer og analyseteknikker for sødestoffer, der er fastsat i Codex Alimentarius og af den fælles FAO/WHO-ekspertgruppe for tilsætningsstoffer til levnedsmidler (Joint FAO/WHO Expert Committee on Food Additives - JECFA);

levnedsmiddeltilsætningsstoffer, der er fremstillet ved metoder eller udgangsmaterialer som i væsentlig grad adskiller sig fra dem, der er omfattet af evalueringen i Den Videnskabelige Komité for Levnedsmidler, eller fra dem, der er nævnt i dette direktiv, forelægges for Den Videnskabelige Komité for Levnedsmidler til en fuldstændig evaluering, hvor hovedvægten lægges på renhedskriterier;

foranstaltningerne i dette direktiv er i overensstemmelse med udtalelse fra Den Stående Levnedsmiddelkomité -

UDSTEDT FØLGENDE DIREKTIV:

Artikel 1

I bilaget til direktiv 95/31/EF udskiftes teksten vedrørende E 953 - isomalt med teksten i bilaget til nærværende direktiv.

Artikel 2

Medlemsstaterne sætter de nødvendige love og administrative bestemmelser for at efterkomme dette direktiv senest den 1. juli 1999. De underretter straks Kommissionen herom.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 4. september 1998.

På Kommissionens vegne

Martin BANGEMANN

Medlem af Kommissionen

(1) EFT L 40 af 11. 2. 1989, s. 27.

(2) EFT L 237 af 10. 9. 1994, s. 1.

(3) EFT L 237 af 10. 9. 1994, s. 3.

(4) EFT L 48 af 19. 2. 1997, s. 16.

(5) EFT L 178 af 28. 7. 1995, s. 1.

BILAG

>TABELPOSITION>
KOMMISSIONENS DIREKTIV 98/87/EF af 13. november 1998 om ændring af direktiv 79/373/EØF om handel med foderblandinger (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 79/373/EØF af 2. april 1979 om handel med foderblandinger (1), senest ændret ved Kommissionens direktiv 97/47/EF (2), særlig artikel 10, litra e), og

ud fra følgende betragtninger:

Ifølge bilag XV, afsnit VII, litra E, nr. 4, til tiltrædelsesakten kan Kongeriget Sverige opretholde sin nationale lovgivning, som gør det obligatorisk at angive phosphorindholdet på mærkningen for fiskefoder indtil den 31. december 1997;

ifølge bilag XV til nævnte akt skal Sverige lade sin anmodning om tilpasning af Fællesskabets lovgivning om det pågældende mineral ledsage af en udførlig videnskabelig begrundelse;

Sverige fremsendte sin begrundelse den 5. juni 1997;

ifølge direktiv 79/373/EØF skal direktivets bilag regelmæssigt tilpasses til udviklingen i den videnskabelige og tekniske viden;

den øgede tilførsel af phosphor forstyrrer den økologiske ligevægt i søer og have; udviklingen af blåalger, iltmangel, høj fiskedødelighed og nedsat biologisk mangfoldighed er almindelige virkninger af eutrofieringen af søerne;

udledning af phosphor bør derfor så vidt muligt forhindres; en forpligtelse til på emballagen at angive phosphorindholdet i foderblandinger til fisk kan bidrage hertil, da den gør det lettere for opdrætterne at anvende en god foderpraksis;

de i dette direktiv fastsatte foranstaltninger er i overensstemmelse med udtalelse fra Den Stående Komité for Foderstoffer -

UDSTEDT FØLGENDE DIREKTIV:

Artikel 1

Bilaget til direktiv 79/373/EØF ændres som angivet i bilaget til nærværende direktiv.

Artikel 2

1. Medlemsstaterne vedtager og offentliggør inden den 30. juni 1999 de nødvendige love og administrative bestemmelser for af efterkomme dette direktiv. De underretter straks Kommissionen herom.

De anvender bestemmelserne fra den 1. juli 1999.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 13. november 1998.

På Kommissionens vegne

Franz FISCHLER

Medlem af Kommissionen

(1) EFT L 86 af 6. 4. 1979, s. 30.

(2) EFT L 211 af 5. 8. 1997, s. 45.

BILAG

Afsnittet »Fuldfoder« i del B i bilaget til direktiv 79/373/EØF affattes således:

>TABELPOSITION>
RÅDETS DIREKTIV 98/9/EF af 20. januar 1998 om listen over ugunstigt stillede landbrugsområder i henhold til forordning (EF) nr. 950/97 (Danmark)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 950/97 af 20. maj 1997 om forbedring af landbrugsstrukturernes effektivitet (1), særlig artikel 21, stk. 2,

under henvisning til forslag fra Kommissionen (2),

under henvisning til udtalelse fra Europa-Parlamentet (3), og

ud fra følgende betragtninger:

De varige naturbetingede og geografiske ulemper for de danske øer indebærer højere produktions- og transportomkostninger, og det gør, at landbrugerne i de pågældende områder ikke kan få deres produktion til at give de samme indkomster, som landbrugere med tilsvarende bedrifter kan i andre dele af Danmark;

den danske regering har i medfør af artikel 21, stk. 1, i forordning (EF) nr. 950/97 givet Kommissionen meddelelse om de øer, som vil kunne optages på EF-listen over ugunstigt stillede landbrugsområder, samt oplysninger om disse områders særlige kendetegn;

som områder med særlige ulemper, der kan sidestilles med ugunstigt stillede områder, jf. artikel 25 i forordning (EF) nr. 950/97, anses alle øer med et areal på under 600 km2, hvor naturbetingede ugunstige vilkår medfører landbrugsindkomster, der er lavere end landsgennemsnittet;

det samlede areal af de pågældende områder overstiger ikke 4 % af medlemsstatens areal;

arten og omfanget af de oplysninger, der er lagt til grund for afgrænsningen af de områdetyper, de danske myndigheder har meddelt Kommissionen, svarer til kravene til de områder, der er omhandlet af artikel 25 i forordning (EF) nr. 950/97 -

UDSTEDT FØLGENDE DIREKTIV:

Artikel 1

Listen over ugunstigt stillede landbrugsområder i Danmark er opført i bilaget til dette direktiv, og disse områder optages på Fællesskabets liste over ugunstigt stillede landbrugsområder som omhandlet i artikel 25 i forordning (EF) nr. 950/97.

Artikel 2

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 3

Dette direktiv er rettet til Kongeriget Danmark.

Udfærdiget i Bruxelles, den 20. januar 1998.

På Rådets vegne

J. CUNNINGHAM

Formand

(1) EFT L 142 af 2. 6. 1997, s. 1.

(2) EFT C 372 af 9. 12. 1997, s. 21.

(3) Udtalelse afgivet den 14. januar 1998 (endnu ikke offentliggjort i Tidende).

BILAG

>TABELPOSITION>
Berigtigelse til Europa-Parlamentets og Rådets direktiv 1999/34/EF af 10. maj 1999 om ændring af Rådets direktiv 85/374/EØF om tilnærmelse af medlemsstaternes administrativt eller ved lov fastsatte bestemmelser om produktansvar

(De Europæiske Fællesskabers Tidende L 141 af 4. juni 1999)

Side 20, betragtning 8:

i stedet for: "... herunder landbrugsvarer som defineret i traktatens artikel 32, andet punktum, og dem der er opført i bilag II i traktaten;"

læses: "... herunder landbrugsvarer som defineret i traktatens artikel 32, stk. 1, andet punktum, og dem der er opført i bilag I til traktaten;".
31999L0036R(01)

Berigtigelse til Rådets direktiv 1999/36/EF af 29. april 1999 om transportabelt trykbærende udstyr (EFT L 138 af 1.6.1999)



EF-Tidende nr. L 250 af 23/09/1999 s. 0014 - 0014
31999L0073R(01)

BERIGTIGELSE TIL : - Kommissionens direktiv 1999/73/EF af 19. juli 1999 om indsættelse af et aktivt stof (spiroxamin) i bilag i til Rådets direktiv 91/414/EØF om markedsføring af plantebeskyttelsesmidler (EØS-relevant tekst)



EF-Tidende nr. L 221 af 21/08/1999 s. 0019
31999L0013R(01)

Berigtigelse til Rådets direktiv 1999/13/EF af 11. marts 1999 om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg (EFT L 85 af 29.3.1999)



EF-Tidende nr. L 188 af 21/07/1999 s. 0054 - 0054
31999L0103R(03)

Berigtigelse til Europa-Parlamentets og Rådets direktiv 1999/103/EF af 24. januar 2000 om ændring af direktiv 80/181/EØF om indbyrdes tilnærmelse af medlemsstaternes lovgivning om måleenheder (EFT L 34 af 9.2.2000)



EF-Tidende nr. L 311 af 12/12/2000 s. 0051 - 0051
31999L0092R(01)

BERIGTIGELSE TIL : - Europa-Parlamentets og Rådets direktiv 1999/92/EF af 16. december 1999 om minimumsforskrifter vedrørende forbedring af sikkerhed og sundhedsbeskyttelse for arbejdstagere, der kan blive udsat for fare hidrørende fra eksplosiv atmosfære (femtende særdirektiv i henhold til artikel 16, stk. 1, i direktiv 89/391/EØF)



EF-Tidende nr. L 134 af 07/06/2000 s. 0036 - 0036
Berigtigelse til Rådets direktiv 1999/29/EF af 22. april 1999 om uønskede stoffer og produkter i foderstoffer (EFT L 115 af 4.5.1999)



EF-Tidende nr. L 104 af 29/04/2000 s. 0089 - 0089



Berigtigelse til Rådets direktiv 1999/29/EF af 22. april 1999 om uønskede stoffer og produkter i foderstoffer (De Europæiske Fællesskabers Tidende L 115 af 4. maj 1999) Side 45, bilag III, del A:I højre kolonne skal ordene "udelukkende hvad angår referencerne i artikel 11, stk. 1, til bestemmelserne i direktiv 74/63/EØF" stå ud for "Rådets direktiv 93/74/EØF" i venstre kolonne og ikke ud for "Kommissionens direktiv 94/16/EF".
31999L0100R(01)

Berigtigelse til Kommissionens direktiv 1999/100/EF af 15. december 1999 om tilpasning til den tekniske udvikling af Rådets direktiv 80/1268/EØF om motorkøretøjers CO2-emissioner og brændstofforbrug (EFT L 334 af 28.12.1999)



EF-Tidende nr. L 163 af 04/07/2000 s. 0038 - 0038
31999L0038R(01)

BERIGTIGELSE TIL : - Rådets direktiv 1999/38/EF af 29. april 1999 om anden ændring af direktiv 90/394/EØF om beskyttelse af arbejdstagerne mod risici for under arbejdet at være udsat for kræftfremkaldende stoffer og om udvidelse heraf til også at omfatte mutagener



EF-Tidende nr. L 037 af 12/02/2000 s. 0035
31999L0042R(01)

Berigtigelse til Europa-Parlamentets og Rådets direktiv 1999/42/EF af 7. juni 1999 om indførelse af en ordning for anerkendelse af eksamensbeviser for de former for erhvervsvirksomhed, der er omfattet af direktiverne om liberalisering og om overgangsforanstaltninger, og til supplering af den generelle ordning for anerkendelse af eksamensbeviser (EFT L 201 af 31.7.1999)



EF-Tidende nr. L 023 af 25/01/2002 s. 0048 - 0048
31999L0045R(03)

Berigtigelse til Europa-Parlamentets og Rådets direktiv 1999/45/EF af 31. maj 1999 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater (EFT L 200 af 30.7.1999)



EF-Tidende nr. L 006 af 10/01/2002 s. 0070 - 0070
Berigtigelse til Rådets direktiv 1999/13/EF af 11. marts 1999 om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg (EFT L 85 af 29.3.1999)



EF-Tidende nr. L 165 af 21/06/2001 s. 0066 - 0066



Berigtigelse til Rådets direktiv 1999/13/EF af 11. marts 1999 om begrænsning af emissionen af flygtige organiske forbindelser fra anvendelse af organiske opløsningsmidler i visse aktiviteter og anlæg (De Europæiske Fællesskabers Tidende L 85 af 29. marts 1999) Side 3, artikel 2, nr. 2: - I stedet for: "... inden datoen for dette direktivs ikrafttræden, ..." læses: "... inden datoen for dette direktivs gennemførelse, ..." - i stedet for: "... senest et år efter dette direktivs ikrafttræden" læses: "... senest et år efter dette direktivs gennemførelse". Side 5, artikel 5, stk. 4: I stedet for: "... efter datoen for dette direktivs ikrafttræden, ..." læses: "... efter datoen for dette direktivs gennemførelse, ...".
Berigtigelse til Rådets direktiv 1999/81/EF af 29. juli 1999 om ændring af direktiv 92/79/EØF om indbyrdes tilnærmelse af cigaretafgifterne, direktiv 92/80/EØF om indbyrdes tilnærmelse af afgifterne på andre former for forarbejdet tobak end cigaretter og direktiv 95/59/EF om forbrugsbeskatning af forarbejdet tobak bortset fra omsætningsafgift

( De Europæiske Fællesskabers Tidende L 211 af 11. august 1999 )

Side 49, artikel 3, nr. 2), litra a):

I stedet for:

»2 a. Uanset stk. 2 kan en medlemsstat, når der i denne indtræffer en ændring i detailsalgsprisen for cigaretter i den mest efterspurgte prisklasse, der bevirker, at forbrugsafgiftens specifikke element udtrykt som en procentdel af det samlede afgiftsbeløb kommer ned på under 5 % eller op over 55 % af det samlede afgiftsbeløb, undlade at tilpasse det specifikke forbrugsafgiftsbeløb til senest den 1. januar i det andet år, efter det år, hvor ændringen har fundet sted.«
KOMMISSIONENS DIREKTIV 1999/28/EF

af 21. april 1999

om ændring af bilaget til Rådets direktiv 92/14/EØF om begrænsning af operationen af flyvemaskiner, der henhører under bind 1, del II, kapitel 2, i bilag 16 til konventionen angående international civil luftfart, anden udgave (1988)

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/14/EØF af 2. marts 1992 om begrænsning af operationen af flyvemaskiner, der henhører under bind 1, del II, kapitel 2, i bilag 16 til konventionen angående international civil luftfart, anden udgave (1998)(1), senest ændret ved direktiv 98/20/EF(2), særlig artikel 9a, og

ud fra følgende betragtninger:

(1) Direktivets artikel 3 indrømmer undtagelser for flyvemaskiner, der er opført i bilaget til direktivet, forudsat at de fortsat er leaset til en fysisk eller juridisk person, der er etableret i registreringslandet i referenceperioden;

(2) direktivets artikel 9a giver mulighed for at anvende en forenklet procedure ved ændring af bilagene med henblik på at sikre fuld overensstemmelse med kriterierne for undtagelse;

(3) nogle af de flyvemaskiner, som er anført i bilaget, er blevet ophugget, og andre er udgået af det pågældende udviklingslands register, hvilket nødvendiggør en ændring af bilaget;

(4) direktivets bestemmelser er i overensstemmelse med udtalelse fra Udvalget for Regler om flysikkerhed, som er nedsat ved Rådets forordning (EØF) nr. 3922/91(3)(4), ændret ved Kommissionens forordning (EF) nr. 2176/96(5) -

UDSTEDT FØLGENDE DIREKTIV:

Artikel 1

Bilaget til direktiv 92/14/EØF ændres i henhold til bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden 1. september 1999. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 21. april 1999.

På Kommissionens vegne

Neil KINNOCK

Medlem af Kommissionen

(1) EFT L 76 af 23.3.1992, s. 21.

(2) EFT L 107 af 7.4.1998, s. 4.

(3) EFT L 373 af 31.12.1991, s. 4.

(4) Møde i Udvalg for Regler om Flysikkerhed den 2. februar 1999.

(5) EFT L 291 af 14.11.1996, s. 15.

BILAG

I bilaget slettes følgende flyvemaskiner:

ÆGYPTEN

>TABELPOSITION>

LIBANON

>TABELPOSITION>

LIBERIA

>TABELPOSITION>

MAROKKO

>TABELPOSITION>

NIGERIA

>TABELPOSITION>

ZIMBABWE

>TABELPOSITION>
KOMMISSIONENS DIREKTIV 1999/9/EF af 26. februar 1999 om ændring af direktiv 97/17/EF om gennemførelsesbestemmelser til Rådets direktiv 92/75/EØF for så vidt angår energimærkning af opvaskemaskiner (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/75/EØF af 22. september 1992 om angivelse af husholdningsapparaters energi- og ressourceforbrug ved hjælp af mærkning og standardiserede vareoplysninger (1), særlig artikel 9, og

ud fra følgende betragtninger:

Kommissionens direktiv 97/17/EF (2) indeholder gennemførelsesbestemmelserne til direktiv 92/75/EØF for så vidt angår energimærkning af opvaskemaskiner;

udarbejdelsen og vedtagelsen af målemetoder (EN 50242) er blevet forsinket; da der ikke findes en harmoniseret målestandard, kan leverandørerne ikke opfylde deres forpligtelser i henhold til direktiv 97/17/EF; gennemførelsen af dette direktiv bør derfor udskydes;

de i dette direktiv fastsatte foranstaltninger er i overensstemmelse med udtalelse fra det ved artikel 10 i direktiv 92/75/EØF oprettede udvalg -

UDSTEDT FØLGENDE DIREKTIV:

Artikel 1

Artikel 4, stk. 1, i direktiv 97/17/EF affattes således:

»1. Medlemsstaterne vedtager og offentliggør senest den 28. februar 1999 de nødvendige love og administrative bestemmelser for at efterkomme dette direktiv. De underretter straks Kommissionen herom. De anvender disse bestemmelser fra den 1. marts 1999.

Medlemsstaterne tillader imidlertid indtil den 31. juli 1999:

- markedsføring, handel med og/eller udstilling af apparater, og

- uddeling af trykt oplysningsmateriale efter bestemmelserne i artikel 2, stk. 4,

som ikke er i overensstemmelse med dette direktiv.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.«

Artikel 2

Dette direktiv træder i kraft på tredjedagen efter offentliggørelsen i De Europæiske Fællesskabers Tidende.

Artikel 3

Dette direktiv er rettet til medlemsstaterne.

Udfærdiget i Bruxelles, den 26. februar 1999.

På Kommissionens vegne

Christos PAPOUTSIS

Medlem af Kommissionen

(1) EFT L 297 af 13. 10. 1992, s. 16.

(2) EFT L 118 af 7. 5. 1997, s. 1.